钦定古今图书集成/明伦汇编/闺媛典/第088卷 > 毛协恭妻周氏
## 钦定古今图书集成/明伦汇编/闺媛典/第088卷 > 毛协恭妻周氏

按《武进县志》：周氏，庚辰进士毛协恭妻。协恭客死闽
中，周长号，顾二女曰：“我与尔不死，必受辱。”顾其子曰：
“尔等可逃，无绝父后。”遂与二女跃入池中死。幼子号
泣从之，曰：“愿随父母死，不欲生也。”亦死。父子、夫妇、翁
婿姊弟俱同日委命，凡六人，时丁亥九月初七日也。